“Motala wa Mabaka.” Sereto sa “Motala wa Mabaka,” seo se dirišwago ke Daniele a nnoši, se bolela gore “yo a godilego ka matšatši.” (Daniele 7:9, 13, 22) Jehofa ke yo mogolo gakaaka’ng go ya ka matšatši? Ka ge e le “Kgoši ya bosafelego,” go ba gona ga gagwe ga go na mathomo e bile ga go na mafelelo. (1 Timotheo 1:17; Juda 25) Go ba gona ga Modimo ka mo go sa felego go re kgonthišetša gore o na le bohlale bjo bo sa felego, ka ge Beibele e tswalanya bogolo le bohlale. (Jobo 12:12) Ka kgonthe, kgopolo ya go ba gona ka mo go sa felego e thata go kwešišwa ke dikgopolo tša rena tšeo di lekanyeditšwego. Eupša na ruri re letetše gore re kwešiše ka botlalo Modimo yo bohlale yo a sa bapišwego?—Baroma 11:33, 34. 21 Ga go yo a pharago segaswa sa lešela le le sešogo la hunyela godimo ga seaparo sa ka ntle sa kgale. Ge a ka dira bjalo, go tia kudu ga segaswa se sefsa go tla nganga seaparo sa kgale gomme sa gagogela pele.+